
ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 



Τροποποίηση και προσαρμογή του Οργανισμού Εσωτε¬ 
ρικής Υπηρεσίας του Συνδέσμου Δήμων Δυτικής 
Θεσσαλονίκης. 

Ο ΔΙΕΥΘΥΝΤΗΣ ΤΗΣ ΠΕΡΙΦ/ΚΗΣ Δ/ΝΣΗΣ Ν. ΘΕΣ/ΚΗΣ 
Έχοντας υπόψη: 

1. Τη διάταξη του άρθρου 14 του Ν. 2399/1996 (ΦΕΚ 
90Α’) με την οποία καταργείταιη θέση του Περιφερειακού 
Διευθυντή και την με αριθ. πρωτ. 943/1996 απόφαση του 
Γενικού Γραμματέα Περιφέρειας Κεντρικής Μακεδονίας 
με την οποία ορίζεται ο αναπληρωτής αυτού. 

2. Τις διατάξεις των άρθρων 2,12 (όπως τροποποιήθη¬ 
κε με το άρθρο 8 παρ. 5 του Ν. 2307/1995) και 320 του Ν. 
1188/1981. 

3. Τις διατάξεις του Ν. 1586/1986. 

4. Το Π.Δ. 37α/1987, όπως τροποποιήθηκε και συμπλη¬ 
ρώθηκε με το Π.Δ. 22/1990. 

5. Τις διατάξεις των άρθρων 34-38 του Ν. 2190/1994. 

6. Την σύμφωνη γνώμη του Υπηρεσιακού Συμβουλίου 
Υπαλλήλων Ο.Τ.Α. Ν. Θεσσαλονίκης ( πλήν δήμου 
Θεσσαλονίκης ) που διατυπώθηκε στο 2/20-6-1996 πρα¬ 
κτικό (θέμα 18ο). 

7. Την αριθ. 6/1996 απόφαση του διοικ. συμβουλίου του 
Συνδέσμου Δήμων Δυτ. Θεσσαλονίκης, αποφασίζουμε; 

Τροποποιείται και προσαρμόζεται στις διατάξεις του Ν. 
2190/1994 ο Οργανισμός Εσωτερικής Υπηρεσίας του 
Συνδέσμου Δήμων Δυτικής Θεσσαλονίκης κατά τα οριζό¬ 
μενα στην 6/1996 απόφαση του διοικητικού συμβουλίου 
και στην αριθ. 2/1996 σύμφωνη γνώμη του Υπηρεσιακού 
Συμβουλίου Υπαλλήλων Ο.Τ.Α. Ν. Θεσσαλονίκης ( πλήν 
δήμου Θεσσαλονίκης), ώστε η διάρθρωση και η διαβάθ- 
μιση των υπηρεσιών του Συνδέσμου να έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΑΡΘΡΟ Ιο 

ΟΡΓΑΝΩΣΗ ΤΟΥ ΣΥΝΔΕΣΜΟΥ 

Η οργάνωση του Συνδέσμου Δήμων Δυτικής Θεσ/νίκης 
περιλαμβάνει δύο (2) τομείς: 


α. ΔΙΟΙΚΗΣΗ 

β. ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΚΑΙ 
ΤΕΧΝΙΚΩΝ ΥΠΗΡΕΣΙΩΝ 

ΑΡΘΡΟ 2ο 

ΔΙΑΡΘΡΩΣΗ ΤΩΝ ΥΠΗΡΕΣΙΩΝ 

Η συγκρότηση διοίκησης και διεύθυνσης του 
Συνδέσμου είναι η παρακάτω: 
α. ΔΙΟΙΚΗΣΗ συγκροτείται από μη αυτοτελή γραφεία. 

1. Γραφείο Προέδρου - Αντιπροέδρου 
β. ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΚΑΙ 
ΤΕΧΝIΚΩΝ ΥΠ Η ΡΕΣΙΩΝ συγκροτείται από τρία(3) τμή μα- 
τα που αποτελούνται από μη αυτοτελή γραφεία. Ειδικώ- 
τερα: 

1. ΤΜΗΜΑ ΔΙΟΙΚΗΣΗΣ ΚΑΙ ΟΙΚΟΝΟΜΙΚΩΝ 

1.1 Μη αυτοτελές γραφείο γραμματείας. 

1.2 Μη αυτοτελές γραφείο προσωπικού. 

1.3 Μη αυτοτελές γραφείο οικονομικής διαχείρησης - 
ταμείου. 

1.4 Μη αυτοτελές γραφείο ανάπτυξης και προγραμ¬ 
ματισμού. 

1.5 Μη αυτοτελές γραφείο μισθοδοσίας. 

1.6 Μη αυτοτελές γραφείο φυλακίου. 

1.7 Μη αυτοτελές γραφείο προμηθειών. 

1.8 Μη αυτοτελές γραφείο γραμματείας συλλογικών 
οργάνων. 

2. ΤΜΗΜΑ ΚΟΙΝΩΝΙΚΗΣ ΕΞΥΠΗΡΕΤΗΣΗΣ 

2.1 Μη αυτοτελές γραφείο γραμματείας. 

2.2 Μη αυτοτελές γραφείο ταφών-εκταφών. 

2.3 Μη αυτοτελές γραφείο αίθουσας δεξιώσεων. 

2.4 Μη αυτοτελές γραφείο μαρμαροκατασκευών. 

2.5 Μη αυτοτελές γραφείο καθαριότητας. 

3. ΤΜΗΜΑ ΤΕΧΝΙΚΟ 

3.1 Μη αυτοτελές γραφείο μελετών και κατασκευών. 

3.2 Μη αυτοτελές γραφείο πρασίνου. 

3.3 Μη αυτοτελές γραφείο κίνησης οχημάτων. 

3.4 Μη αυτοτελές γραφείο αποθήκης υλικών. 

ΑΡΘΡΟ 3 

ΣΥΝΘΕΣΗ ΤΟΥ ΠΡΟΣΩΠΙΚΟΥ 
ΘΕΣΕΙΣ ΜΟΝΙΜΟΥ ΠΡΟΣΩΠΙΚΟΥ. 

Α. ΔΙΟΙΚΗΤΙΚΟ ΠΡΟΣΩΠΙΚΟ. 

Κατηγορία ΠΕ. 



-ΚλάδοςΠΕΙ Διοικητικού 
Δύο (2) θέσεις με βαθμό Δ - Α. 

ΚατηγορίαΔΕ. 

- Κλάδος ΔΕΙ Διοικητικού 
Πέντε (5) θέσεις με βαθμό Δ - Α. 

Κατηγορία ΥΕ. 

- Κλάδος ΥΕ1 Κλητήρων 
Μία (1) θέση με βαθμό Ε - Β. 

Β. ΤΕΧΝΙΚΟ ΠΡΟΣΩΠΙΚΟ. 

Κατηγορία ΠΕ. 

- Κλάδος ΠΕ3 Πολιτικών Μηχανικών 
Μία (1) θέση με βαθμό Δ - Α. 

Κατηγορία ΤΕ. 

- Κλάδος ΤΕ3 Τεχνολόγων Πολιτικών Μηχανικών 
Δύο (2) θέσεις με βαθμό Δ-Α. 

Κατηγορία ΔΕ. 

- Κλάδος ΔΕ2 Εποπτών Καθαριότητος 
Μία (1) θέση με βαθμό Δ - Α. 

- Κλάδος ΔΕ24 Ηλεκτρολόγων 
Μία (1) θέση με βαθμό Δ - Α. 

- Κλάδος ΔΕ28 Χειριστών 
Δύο (2) θέσεις με βαθμό Δ - Α. 

- Κλάδος ΔΕ29 Οδηγών 
Μία (1) θέση με βαθμό Δ - Α. 

- Κλάδος ΔΕ30 Τεχνιτών 
Τρεις (3) θέσεις με βαθμό Δ - Α. 

Γ. ΓΕΩΠΟΝΙΚΟ ΠΡΟΣΩΠΙΚΟ. 

Κατηγορία ΠΕ. 

- Κλάδος ΠΕ9 Γεωπόνων 
Μία (1) θέση με βαθμό Δ - Α. 

Κατηγορία ΔΕ. 

- Κλάδος ΔΕ30 Δενδροανθοκηπουρών 
Δύο (2) θέσεις με βαθμό Δ - Α. 

Δ. ΤΕΧΝΙΚΟ - ΥΓΕΙΟΝΟΜΙΚΟ ΚΑΙ ΓΕΩΠΟΝΙΚΟ 
ΠΡΟΣΩΠΙΚΟ. 

Κατηγορία ΥΕ 

- Κλάδος ΥΕ16 Φυλάκων. 

Τρεις (3) θέσεις με βαθμό Ε - Β. 

-Κλάδος ΥΕ16 Εργατών γενικά. 

Είκοσι έξι (26) θέσεις με βαθμό Ε - Β. 

ΘΕΣΕΙΣ ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ 
α. Βάσει του Ν. 1476/84. 

- Μία (1) θέση κλάδου ΔΕ30 Τεχνιτών. 

-Δύο (2) θέσεις κλάδου ΥΕ 16 Εργατών γενικά, 
β. Βάσει του Ν. 1735/87. 

-Μία (1) θέση κλάδου ΤΕ3 Τεχνολόγων Πολιτικών Μη¬ 
χανικών. 

- Μία (1) θέση κλάδου ΔΕ28 Χειριστών. 

- Δύο (2) θέσεις κλάδου ΥΕ16 Εργατών γενικά. 

Οι θέσεις αυτές καταργούνται αυτοδίκαια μόλις κενω¬ 
θούν με οποιοδήποτε τρόπο. 

ΘΕΣΕΙΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ, 
α. Βάσει του Ν. 1476/84. 

- Μία (1) θέση εργάτη πρασίνου. 

-Δύο (2) θέσεις εργατών νεκροθαφτών, 
β. Βάσει του Ν. 1874/90. 

-Δύο (2) θέσειςπολ.μηχανικών. 

-Μία (1) θέση γεωπόνου. 

- Μία (1) θέση διοικητικού υπαλλήλου. 

- Μία (1) θέση ηλεκτρολόγου. 

- Μία (1) θέση τεχνιτών γενικά. 


- Μία (1) θέση οδηγού αυτοκινήτων. 

-Τέσσερις (4) θέσεις εργατών γενικά. 

Οι θέσεις αυτές καταργούνται αυτοδίκαια μόλις κενω¬ 
θούν με οποιοδήποτε τρόπο. 

ΑΡΘΡΟ 4 

ΠΡΟΪΣΤΑΜΕΝΟΙ ΟΡΓΑΝΙΚΩΝ ΜΟΝΑΔΩΝ 

Οι προϊστάμενοι των οργανικών μονάδων του 
Συνδέσμου τοποθετούνται βάσει των διατάξεων του άρ¬ 
θρου 36 του Ν. 2190/94. Οι κλάδοι από τους οποίους οι υ¬ 
πάλληλοι κρίνονται γιά την κατάληψη θέσεων προϊσταμέ¬ 
νων ορίζονται ως εξής: 

1. ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΚΑΙ 
ΤΕΧΝΙΚΩΝ ΥΠΗΡΕΣΙΩΝ 

Στην διεύθυνση αυτή προϊστάμενος τοποθετείται υ¬ 
πάλληλος κατηγορίας ΠΕ όλων των κλάδων. 

2 . ΤΜΗΜΑ ΔΙΟΙΚΗΣΗΣ & ΟΙΚΟΝΟΜΙΚΩΝ 

Στο τμήμα αυτό προϊστάμενος τοποθετείται υπάλλη¬ 
λος κατηγορίας ΠΕ ή ΤΕ ή ΔΕ των κλάδων ΠΕΙ , ΤΕ17 , 
ΔΕΙ. 

3. ΤΜΗΜΑ ΚΟΙΝΩΝΙΚΗΣ ΕΞΥΠΗΡΕΤΗΣΗΣ 

Στο τμήμα αυτό προϊστάμενος τοποθετείται υπάλλη¬ 
λος κατηγορίας ΠΕ ή ΤΕ ή ΔΕ των κλάδων ΠΕΙ , ΤΕ17 , 
ΔΕΙ. 

4. ΤΜΗΜΑ ΤΕΧΝΙΚΟ 

Στο τμήμα αυτό προϊστάμενος τοποθετείται υπάλλη¬ 
λος κατηγορίας ΠΕ ή ΤΕ τεχνικών κλάδων. 

Στα μη αυτοτελή γραφεία αν απαιτείται προϊστάμενος, 
αυτός ορίζεται σύμφωνα μετις διατάξειςτωνπαρ. 7 και 14 
του άρθρου 36 του Ν. 2190/94, από τον προϊστάμενο της 
αμέσως υπερκείμενης μονάδας από τους υπαλλήλους 
που υπάγονται σ’αυτόν χωρίς επιλογή από υπηρεσιακό 
συμβούλιο.Η αναπλήρωση των προϊσταμένων θα γίνεται 
σύμφωνα με τις διατάξεις της παρ. 19 του άρθρου 36 του 
Ν. 2190/94. 

ΑΡΘΡΟ 5 

ΑΡΜΟΔΙΟΤΗΤΕΣ ΟΡΓΑΝΙΚΩΝ ΜΟΝΑΔΩΝ 


α. ΔΙΟΙΚΗΣΗ 

1. ΓΡΑΦΕΙΟ ΠΡΟΕΔΡΟΥ-ΑΝΤΙΠΡΟΕΔΡΟΥ 

- Διεξαγάγει κάθε υπηρεσία που αναθέτει ο Πρόεδρος 
ή ο Αντιπρόεδρος του Συνδέσμου. Αλληλογραφία 
Προέδρου - Αντιπροέδρου με φορείς και υπηρεσίες, απο¬ 
στολή προσκλήσεων, τηλεγραφημάτων, ευχετηρίων και 
τήρηση του σχετικού αρχείου. 

- Τηρεί εθιμοτυπική κατάσταση. 

- Προβάλει τις δραστηριότητες του Συνδέσμου και α- 
ποστέλειπροςτα Μ.Μ.Ε. πληροφοριακό και ενημερωτικό 

υλικό. , 

- Ενεργεί για τις μετακινήσεις των μελωντης Διοίκησης 

στο εσωτερικό και εξωτερικό. 

-Τηρεί αρχείο αποδελτίωσης τύπου και αρχειοθετεί τις 
δημοσιεύσεις που ενδιαφέρουν το Σύνδεσμο. 

- Οργανώνει τις εκδηλώσεις, τελετές και δεξιώσεις. 

- Φροντίζει για τον έλεγχο της αλληλογραφίας από τη 
Διοίκηση καθώς και την υπογραφή αυτής από τον 
Πρόεδρο. 

- Τηρείτο βιβλίο των αποφάσεων Προέδρου και το σχε- 

β. ΔΙΕΥΘΥΝΣΗ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ ΚΑΙ 
ΤΕΧΝΙΚΩΝ ΥΠΗΡΕΣΙΩΝ 

Η διεύθυνση των υπηρεσιώντου Συνδέσμου ασκείται α¬ 
πό τον διευθυντή. Αυτός ευθύνεταιέναντιτου Δ.Σ. γιά την 

κανονική λειτουργία του υπηρεσιακού μηχανισμού του 
Συνδέσμου, προγραμματίζοντας, οργανώνοντας, συντο¬ 
νίζοντας και ελέγχοντας τις επιμέρους δραστηριότητες 
των υπηρεσιών του, έτσι ώστε να εξασφαλίζεται η αποτε- 
λεσματικότητα δράσης τους. 

1. ΤΜΗΜΑ ΔΙΟΙΚΗΣΗΣ & ΟΙΚΟΝΟΜΙΚΩΝ 

Η εποπτεία του τμήματος αυτού ασκείται από τον τμη- 
ματάρχη. Ο τμηματάρχης προγραμματίζει, οργανώνει, 
κατευθύνει, συντονίζει και ελέγχει τα γραφεία του τμήμα¬ 
τος των οποίων προίσταται. Ευθύνεται έναντι του διευθυ¬ 
ντή της και της διοίκησης γιά την εύρρυθμη λειτουργία 
του τμήματός του, το οποίο αποτελείται από τα εξής μη 
αυτοτελή γραφεία: 

1.1 ΜΗ ΑΥΤΟΤΕΛΕΣ ΓΡΑΦΕΙΟ ΓΡΑΜΜΑΤΕΙΑΣ 

Οι αρμοδιότητες της γραμματείας είναι να: 

- Ενημερώνει καθημερινά το πρωτόκολλο και τηρεί το 
γενικό αρχείο εγγράφων. 

- Διαχειρίζεται τις γενικές επικοινωνίες (ΡΑΧ). 

- Διεκπεραιώνει την αλληλογραφία και την διανέμει στα 
αρμόδια γραφεία. 

- Μεριμνά γιά τη δημοσίευση των κάθε είδους ανακοι¬ 
νώσεων και επιδόσεων αυτών. 

- Διαχειρίζεται το γραφείο τύπου με την σύνταξη και α¬ 
ποστολή προς τα Μ.Μ.Ε. των σχετικών ανακοινώσεων. 

1.2 ΜΗ ΑΥΤΟΤΕΛΕΣ ΓΡΑΦΕΙΟ ΠΡΟΣΩΠΙΚΟΥ 

Η υπευθυνότητα, η τήρηση του ισχύοντος θεσμικού 
πλαισίου και η άμεση ανταπόκριση γιά την ρύθμιση θεμά¬ 
των της αρμοδιότητάςτου, αποτελούν τους βασικούς ά¬ 
ξονες λειτουργίας του γραφείου αυτού. 

Οι αρμοδιότητες του γραφείου προσωπικού είναι: 

- Νατηρείτα μητρώα και τους ατομικούς φακέλλους ό¬ 
λων των υπαλλήλων με συνεχή συγκέντρωση και κατα¬ 
γραφή των μεταβολών τους. 

- Να τηρεί τις γενικές ρυθμίσεις (Νομοθεσία) της πολι¬ 
τείας καιτις ειδικές ρυθμίσεις που αποφασίζει η διοίκηση. 

- Να τηρεί την διαδικασία στελέχωσης και αξιολόγησης 
των θέσεων εργασίας καθώς και των διαδικασιών αξιολό¬ 
γησης προσωπικού, αξιοποίησής του και παροχής κινή¬ 
τρων. 

- Να παρακολουθεί και συντονίζει άδειες προσωπικού 
και παρουσίας του. 

- Να εκδίδει άδειες προσωπικού και τηρεί βιβλίο αδειών 
με συνεχή ενημέρωση. 

- Να παρακολουθεί τις προαγωγές, μεταθέσεις, μετα¬ 
τάξεις, αποσπάσεις, πειθαρχικές αγωγές, ποινές, απολύ¬ 
σεις και αποχωρήσεις προσωπικού (συνταξιοδότηση, α¬ 
σθένεια, παραίτηση). 

- Να ενεργεί τις προκηρύξεις κάλυψης θέσεων προσω¬ 
πικού. 

- Να εκδίδει αποφάσεις Προέδρου για θέματα της αρ- 
μοδιότητάς του. 

- Να εισηγείται προς την διοίκηση θέματα που αφορούν 
το προσωπικό. 

- Καταρτίζει τα σχέδια του Οργανισμού Εσωτερικής 
Υπηρεσίας. 

Είναι υπόλογο έναντι του τμηματάρχη του τμήματος δι¬ 
οίκησης και οικονομικών και υπεύθυνο γιά την καλή και 
νόμιμη λειτουργία του. 

1.3 ΜΗ ΑΥΤΟΤΕΛΕΣ ΓΡΑΦΕΙΟ ΟΙΚΟΝΟΜΙΚΗΣ ΔΙΑΧΕΙ- 

ΡΗΣΗΣ - ΤΑΜΕΙΟΥ 

Η λειτουργία του γραφείου αυτού απαιτεί ιδιαίτερη 
προσοχή γιά την τήρηση όλων των νόμων και διατάξεων 
που διέπουντην οικονομική διαχείρηση των Ο.Τ.Α. 


Ειδικώτερα στις αρμοδιότητες αυτού εντάσσονται οι 
παρακάτω: 

- Τήρηση των νόμιμων διαδικασιών σχετικά με την κα¬ 
τάρτιση των προϋπολογισμών και αντίστοιχων περιοδι¬ 
κών απολογισμών λειτουργίας. Επεξεργασία των στοιχεί¬ 
ων των προϋπολογισμών-απολογισμών και προώθησή 
τους προς τη διεύθυνση των υπηρεσιών. 

- Μεριμνά γιά την τήρηση των εγκεκριμμένων προϋπο¬ 
λογισμών και των διαδικασιών ελέγχου των δαπανών. 

- Κατάρτιση ταμειακού προγράμματος εσόδων-εξόδων 
και ενημέρωση της διεύθυνσης. 

- Εκδοση και απόδοση των χρηματικών ενταλμάτων 
στους δικαιούχους και η συγκέντρωση των σχετικών δι- 
καιολογητικών. 

- Τήρηση διαδικασιών απεικόνισης των οικονομικών 
πράξεων του Συνδέσμου (λογαριασμοί, βιβλία, καταστά¬ 
σεις, στοιχεία, καρτέλλες, κ.λ,π). 

- Μέριμνα γιά την κανονική είσπραξη των εσόδων. 

- Τήρηση των διαδικασιών ετοιμασίας των παραστατι¬ 
κών γιά την διενέργεια εισπράξεων ή πληρωμής δαπανών 
με έλεγχο των σχετικών δικαιολογητικών. 

- Συνεχής παρακολούθηση των απαιτήσεων και υπο¬ 
χρεώσεων του Συνδέσμου. 

- Αναλυτική κατάθεση προς την διεύθυνση της πορείας 
των οικονομικών μεγεθών κάθε μήνα ή οποτεδήποτε αυτό 
ζητηθεί. 

- Εισήγηση γιά αποφάσεις που θα πρέπει να ληφθούν 
από την διοίκηση για θέματα που σχετίζονται με τον προ¬ 
ϋπολογισμό ( αναμόρφωση, ψήφιση πιστώσεων, παγία 
προκαταβολή, κ.λ.π). 

Στο ταμείο λόγω του αντικειμένου που εξυπηρετεί α¬ 
παιτείται αξιοπιστία, προγραμματισμός και συνέπεια και 
υπευθυνότητα. 

- Λειτουργεί από Δευτέρα μέχρι και Παρασκευή από 
7.00 π.μ. μέχρι 13.00 μ.μ.. 

- Μετά το κλείσιμο του ταμείου, ο ταμίας καταμετρά τα 
έσοδα και εκτελεί έλεγχο αντιστοιχίας των εσόδων με τα 
βεβαιωτικά είσπραξης. 

- Μεριμνά γιά την κατάθεση των χρημάτων στην τράπε¬ 
ζα ή απευθείας στο δημόσιο ταμείο. 

- Συντάσσει βεβαιωτικό σημείωμα (εις τριπλούν, ένα(1) 
στον συγγενή, ένα(1) στο δημόσιο ταμείο και ένα(1) μένει 
στην υπηρεσία), το οποίο εξοφλεί ο οφειλέτης. 

Είναι υπόλογο προς τον τμηματάρχη του τμήματος δι¬ 
οίκησης και οικονομικών και ευθύνεται γιά την εύρυθμη 
μέσα στα πλαίσια των νόμων λειτουργία του. 

1.4 ΜΗ ΑΥΤΟΤΕΛΕΣ ΓΡΑΦΕΙΟ ΑΝΑΠΤΥΞΗΣ ΚΑΙ 
ΠΡΟΓΡΑΜΜΑΤΙΣΜΟΥ 

- Ενημερώνει και παρακολουθεί την δυνατότητα υπα¬ 
γωγής του Συνδέσμου σε αναπτυξιακά προγράμματα. 

- Συντάσσει τις αιτήσεις υπαγωγής του Συνδέσμου σε 
προγράμματα της Ε.Ε. και συνεργάζεται με τα συναρμό- 
δια γραφεία για άλλα προγράμματα(π.χ. ΣΠΑ, περιβαλλο¬ 
ντικά με το τεχνικό τμήμα, ΟΑΕΔ με το γραφείο προσωπι¬ 
κού). 

- Υποβάλλει έγκαιρα τις αιτήσεις προς τις αρμόδιες υ¬ 
πηρεσίες . 

- Οργανώνει και μεθοδεύει την τήρηση όλων των προ- 
βλεπομένων διατάξεων και κανόνων (εγκύκλιοι, κανονι¬ 
σμοί Ε.Ε.). 

- Ενημερώνει και εισηγείται προς την διοίκηση θέματα 
που αφορούν αναπτυξιακά προγράμματα (υπαγωγή, δια¬ 
δικασία υλοποίησης) και για οτιδήποτε άλλο σχετίζεται με 

το αντικείμενο αυτό. 

Είναι υπόλογο προς τοντμηματάρχη του τμήματος δι¬ 
οίκησης και οικονομικών. 

1.5 ΜΗ ΑΥΤΟΤΕΛΕΣ ΓΡΑΦΕΙΟ ΜΙΣΘΟΔΟΣΙΑΣ 

Η υπευθυνότητα, η τήρηση του ισχύοντος θεσμικού 
πλαισίου και η άμεση ανταπόκριση γιά την ρύθμιση θεμά¬ 
των της αρμοδιότητάς του, αποτελούν τους βασικούς ά¬ 
ξονες λειτουργίας του γραφείου αυτού. 

Οι αρμοδιότητες του γραφείου μισθοδοσίας είναι: 

- Να μεριμνά γιά την μισθοδοσία του προσωπικού κα¬ 
θώς και κάθε επερχόμενης μεταβολής της μισθοδοσίας 
και να φροντίζει γιά την εντός των προβλεπομένων προ¬ 
θεσμιών καταβολής των αποδοχών στους δικαιούχους. 

- Να τηρεί μισθολογικά μητρώα προσωπικού. 

- Να συντάσσει συμφωνητικά που αφορούν ανεξάρτη¬ 
τες σχέσεις εργασίας. 

1.6 ΜΗ ΑΥΤΟΤΕΛΕΣ ΓΡΑΦΕΙΟ ΦΥΛΑΚΙΟΥ 

Η πύλη του Κοιμητηρίου θα λειτουργεί καθημερινά για 
24 ώρες. Οι φύλακες ελέγχουν όλο το χώρο του Κοιμητη¬ 
ρίου και μεριμνούν συνέχεια γιά την τήρηση του κανονι¬ 
σμού λειτουργίας του Κοιμητηρίου. Ειδικώτερα οι φύλα¬ 
κες: 

- Ελέγχουν, επιβλέπουν και επιτηρούν όλο το χώρο του 
Κοιμητηρίου και μεριμνούν συνεχώς για τη τήρηση του 
κανονισμού λειτουργίας του. 

- Ελέγχουν κάθε όχημα που εισέρχεται και εξέρχεται 
στο χώρο του Κοιμητηρίου. 

- Απαγορεύουν την είσοδο σε κάθε όχημα και επισκέπτη 
του χώρου σε ώρες πέραν του ισχύοντος ωραρίου. 

- Ενημερώνουν τους συγγενείς γιά τα δικαιώματα και υ¬ 
ποχρεώσεις τους. 

- Απαγορεύουν την είσοδο σε επισκέπτες που συνο¬ 
δεύουν κατοικίδια ζώα. 

- Δεν επιτρέπουν το πλύσιμο των αυτοκινήτων εντός 
των κοιμητηρίων και γενικά κάθε πράξη των επισκεπτών 
που ανπ'κειται στους κανόνες πρέπουσας συμπεριφοράς 
για ένα τέτοιο ιερό χώρο. 

- Απαγορεύουν την είσοδο σε αυτοκίνητα που μεταφέ¬ 
ρουν μαρμάρινες κατασκευές, οι οποίες δεν πληρούν τις 
προδιαγραφές που έχει αποφασίσει το διοικητικό συμ¬ 
βούλιο του Συνδέσμου. 

- Δεν επιτρέπουν την έξοδο από το χώρο του Κοιμητη¬ 
ρίου οποιουδήποτε αντικειμένου (μάρμαρα, στεφάνια, υ¬ 
λικά, κ.ά. ) χωρίς σχετική άδεια της διοίκησης του 
Συνδέσμου. 

- Δεν επιτρέπουν την είσοδο σε κανένα όχημα που σκο¬ 
πό έχει την άντληση και μεταφορά ύδατος από το χώρο 
του Κοιμητηρίου. 

-Διαχειρίζονται το τηλεφωνικό κέντρο και μεταβιβάζουν 
τις εξωτερικές κλίσεις στα αρμόδια γραφεία. 

- Δεν εγκαταλείπουν το χώρο του φυλακίου παρά μόνο 
για ιδιαίτερα σοβαρούς λόγους. 

- Τηρούν και ενημερώνουντο σχετικό βιβλίο πύλης Κοι¬ 
μητηρίου. 

1.7 ΜΗ ΑΥΤΟΤΕΛΕΣ ΓΡΑΦΕΙΟ ΠΡΟΜΗΘΕΙΩΝ 

Στις αρμοδιότητες του γραφείου αυτού εντάσσονται: 

- Η ενέργεια για τις προμήθειες όλωντων υλικώνπου εί¬ 
ναι αναγκαία στις υπηρεσίες του Συνδέσμου. 

- Η διαχειριστική παρακολούθηση της εκτέλεσης των 
συμβάσεων προμήθειας υλικών. 

- Τήρηση των νόμιμων διαδικασιών γιά την παραγγελία 
αναλωσίμων ή παγίων υλικών (διενέργεια διαγωνισμών, ε¬ 
τοιμασία συμβάσεων, σύνταξη συμφωνητικών, κ.λ.π). 


- Τήρηση των διαδικασιών παραλαβής, αποθήκευσης 
και χορήγησης αναλωσίμων ή παγίων υλικών. 

- Διαχειριστική παρακολούθηση των παγίων καθώς και 
των κάθε φύσης αποθεμάτων του Συνδέσμου. 

- Η διενέργεια όλων των πρόχειρων μειοδοτικών διαγω¬ 
νισμών και γνωμοδοτεί επί του κανονισμού των τιμών των 
διαφόρων ειδών και υλικών που προμηθεύεται ο 
Σύνδεσμος ή επιτυγχάνονται κατά τις ενεργούμενες δη¬ 
μοπρασίες. 

- Εισηγείταιτην εκποίηση ή καταστροφή άχρηστων υλι¬ 
κών. 

- Εισηγείται αποφάσεις που θα πρέπει να ληφθούν από 
τη διοίκηση για θέματα σχετιζόμενα με τις προμήθειες. 

1.8 ΜΗ ΑΥΤΟΤΕΛΕΣ ΓΡΑΦΕΙΟ ΓΡΑΜΜΑΤΕΙΑΣ ΣΥΛΛΟ¬ 
ΓΙΚΩΝ ΟΡΓΑΝΩΝ 

Η γραμματεία συλλογικών οργάνων με την καθοδήγη¬ 
ση της διεύθυνσης παρέχει στα όργανα διοίκησης την α¬ 
παραίτητη γραμματειακή υποστήρηξη γιά την διευκόλυν¬ 
ση του έργου τους. 

Ειδικώτερα οι αρμοδιότητες της γραμματείας είναι να: 

- Συγκεντρώνει από τις υπηρεσίες του Συνδέσμου κάθε 
κείμενο ή πληροφοριακό υλικό που προορίζεται για τα μέ¬ 
λη της διοίκησης και πρέπει να αποσταλεί σ’αυτά έγκαιρα 
πριν την σύγκλιση των αντίστοιχων οργάνων. 

- Ετοιμάζει τον φάκελλο θεμάτωντης ημέρησιας διάτα¬ 
ξης γιά τις συνεδριάσεις του Δ.Σ και Ε.Ε. 

- Μεριμνά γιά την επίδοση της πρόσκλησης μαζί με τις 
περιλήψεις των θεμάτων στα μέλη του Δ.Σ και Ε.Ε, μέσα 
στα χρονικά πλαίσια που ορίζει ο νόμος. 

- Τηρεί τα πρακτικά, όπου μεταφέρονται επακριβώς οι 
τοποθετήσεις των συμβούλων. 

- Συντάσσει τα αποσπάσματα πρακτικών (αποφάσεις), 
τα οποία μετά τον έλεγχο και υπογραφή τους, αποστέλλει 
στη Περιφερειακή Διοίκηση Νομού Θεσσαλονίκης ή και 
σε άλλο ενδιαφερόμενο. 

- Καταχωρεί τις αποφάσεις σε φάκελλο και αναλαμβά¬ 
νει την διεκπεραίωση των θεμάτων. 

- Τηρεί βιβλία καταχώρησης αποφάσεων και πρακτικών 
Δ.Σ και Ε.Ε. 

- Διαβιβάζει προς τα αρμόδια γραφεία τις αποφάσεις 
που τους αφορούν. 

2. ΤΜΗΜΑ ΚΟΙΝΩΝΙΚΗΣ ΕΞΥΠΗΡΕΤΗΣΗΣ 

Η διεύθυνση του τμήματος αυτού ασκείται από τοντμη¬ 
ματάρχη. Ο τμηματάρχης προγραμματίζει, κατευθύνει, 
συντονίζει, οργανώνει και ελέγχει την νόμιμη λειτουργία 
των γραφείων των οποίων προίσταται. Συνεργάζεται και 
καθοδηγεί τις εργασίες που εκτελούν οι νεκροθάφτες. 
Ελέγχει την αρίθμηση των τάφων. Ευθύνεται έναντι του 
διεύθυνσης καιτης διοίκησης γιά την εύρυθμη λειτουργία 
του τμήματός του, το οποίο αποτελείται από τα εξής μη 
αυτοτελή γραφεία: 

2.1 ΜΗ ΑΥΤΟΤΕΛΕΣ ΓΡΑΦΕΙΟ ΓΡΑΜΜΑΤΕΙΑΣ 

Το γραφείο αυτό επιβάλλεται να συνεργάζεται αρμονι¬ 
κά και καλόπιστα με τους συγγενείς και τα γραφεία τελε¬ 
τών και να δείχνει προθυμία και κατανόηση γιά κάθε πρό¬ 
βλημα που πιθανόν να δημιουργείται. Στον κύκλο καθηκό¬ 
ντων του γραφείου αυτού εντάσσονται οι εξής 
δραστηριότητες: 

- Καταχωρεί τις δηλωθείσες από τα γραφεία τελετών 
κηδείες στο δελτίο θανόντων. 

- Ειδοποιεί αμέσως τους νεκροθάφτες υπηρεσίας και 
τους ενημερώνει γιά την ταφή καθώς και το προσωπικό 
της αίθουσας για τυχόν δεξιώσεις. 

- Παραλαμβάνειπριντηντέλεσητηςταφής όλαταπρο- 
βλεπόμενα δικαιολογητικά (ληξιαρχική πράξη θανάτου, 
άδεια ταφής, βεβαίωση γιατρού). 

- Ενημερώνει τους συγγενείς γιά τα δικαιώματα και υ¬ 
ποχρεώσεις τους και διανέμει σ’αυτούς επί υπογραφή το 
ενημερωτικό έντυπο. 

- Ειδοποιεί την υπηρεσία μαρμάρινων κατασκευών γιά 
την τοποθέτηση μαρμάρων στους τάφους. 

- Με την συμπλήρωση τριών (3) χρόνωνταφής ειδοποι¬ 
εί (εγγράφως ή τηλεφωνικώς) τους συγγενείς των νεκρών 
για τυχόν παράταση ή εκταφή. 

- Δέχεται αιτήσεις εκταφών (με την συμπλήρωση τριών 
χρόνωνταφής) ή παρατάσεων μέχρι και τρία (3) επιπλέ¬ 
ον χρόνια από τους συγγενείς. 

- Τηρεί και ενημερώνει τα κάτωθι βιβλία : 
α. Βιβλίο ενεργουμένων ενταφιασμών. 

β. Βιβλίο ενεργουμένων ενταφιασμών βρεφών, 
γ. Ευρετήριο νεκρών. 

- Εκδίδει και διανέμει στους ενδιαφερομένους τις άδει¬ 
ες δραστηριότητας στο χώρο του Κοιμητηρίου. 

- Εξαντλεί κάθε δυνατότητα ανεκτικότητας και διαλό¬ 
γου και καταβάλλει κάθε προσπάθεια γιά την ελαχιστο- 
ποίησητων διαφυγόντων εσόδων (από παρατάσεις, εκτα¬ 
φές, κ.λ,π). 

— Εισηγείται και διατυπώνει προτάσεις για θέματα της 
αρμοδιότητάς του. 

- Συντάσσει μηνιαία κατάσταση των νεκρών που τείνουν 
να συμπληρώσουν τρία (3) χρόνια ταφής και ειδοποιεί 
τους συγγενείς γιά την ρύθμιση του θέματος (εκταφή, πα¬ 
ράταση). 

2.2 ΜΗ ΑΥΤΟΤΕΛΕΣ ΓΡΑΦΕΙΟ ΤΑΦΩΝ - ΕΚΤΑΦΩΝ 
Το γραφείο αυτό οφείλει: 

- Να τηρεί τους κανόνες ευπρέπειας και καθαριότητας 
κατά την άσκηση των καθηκόντων του. 

- Να τηρεί την προβλεπομένη αμφίεση και τα μέτρα α¬ 
τομικής προστασίας. 

- Να εκτελείτις εκταφές με μεγάλη προσοχή χωρίς την 
πρόκληση ζημιών των διπλανών τάφων. 

- Να διενεργεί τις εκταφές με το εκσκαπτικό μηχάνημα 
μέχριτην ανεύρεση οστών και στη συνέχεια χειρονακτικά. 

- Να συγκεντρώνει και τοποθετεί με ευταξία στο διπλα¬ 
νό πεζοδρόμιο τα αντικείμενα και κατασκευές που βρί¬ 
σκονται στον τάφο. 

- Να απομακρύνει αμέσως και προσεκτικά σε ειδικό γιά 
το σκοπό αυτό χώρο τα χώματα εκταφής. 

- Να παραδίδει στην υπηρεσία τα ενδεχόμενα τιμαλφή. 

- Να διαμορφώνει τον τάφο μέχριτηντελική μορφή επί¬ 
στρωσης χαλικιού. 

- Να διατηρεί τους διαδρόμους πάντα καθαρούς(συ- 
νεργασία με τον χειριστή και το γραφείο καθαριότητας). 

- Να είναι ιδιαίτερα προσεκτικό κατά τηνταφή - εκταφή, 
αν ο νεκρός απεβίωσε από μολυσματική νόσο. 

- Να συμπεριφέρεται με τη μεγίστη δυνατή επιείκια και 
να δείχνει κατανόηση στις απαιτήσεις των συγγενών, μη 
παραβαίνοντας όμως τους κανόνες λειτουργίας του Κοι¬ 
μητηρίου. 

- Να μην προβαίνει σε παράνομες συναλλαγές και γενι¬ 
κά σε κάθε πράξη εκμετάλλευσης της ψυχικής κατάστα¬ 
σης των συγγενών. 

- Μετά τις εκταφές παραδίδει προς τη γραμματεία κοι¬ 
νωνικής εξυπηρέτησης κατάλογο των πραγματοποιημέ¬ 
νων εκταφών. 

Ο αρμόδιος τμηματάρχης θα ελέγχει καθημερινά την ε¬ 


φαρμογή τους και θα είναι υπόλογος γιά την μη υλοποίη¬ 
σή τους. Αυτός θα ρυθμίζει και επιλύει οποιοδήποτε πρό¬ 
βλημα που πιθανόν να προκύπτει. 

2.3 ΜΗ ΑΥΤΟΤΕΛΕΣ ΓΡΑΦΕΙΟ ΑΙΘΟΥΣΩΝ ΔΕΞΙΩΣΕΩΝ 

Η υπηρεσία αυτή ασχολείται κύρια και αποκλειστικά με 

την: 

- Επιμέλεια του χώρου της αίθουσας δεξιώσεων. 

- Καθημερινά και από την έναρξη της απασχόλησης πα- 
ραλαμβάνει από το γραφείο κονωνικής εξυπηρέτησης 
δελτίο προγραμματισθέντων δεξιώσεων. 

- Η αίθουσα ακολουθείτο ωράριο των Κοιμητηρίων. 

- Σε τυχόν εξαγγελθείσες απεργίες του κλάδου ορίζεται 
σε συνεργασία με τους εργαζόμενους προσωπικό ασφα¬ 
λείας. 

- Φροντίζει την καθαριότητα της αίθουσας, του προαυ¬ 
λίου αυτής και του κτιρίου διοίκησης , όταν υπάρχει χρο¬ 
νική δυνατότητα. 

- Είναι ιδιαίτερα προσεκτικοί γιά την τήρηση των κανό¬ 
νων ευπρέπειας και καθαριότητας. 

- Υποχρεούται στην τήρηση βιβλίου αποθήκης. 

- Κάθε εξερχόμενο είδος καταγράφεται στην ταμειακή 
μηχανή. 

- Η προθυμία, η ευγένεια, η άμεση εξυπηρέτηση και οι 
κανόνες καλής συμπεριφοράς χαρακτηρίζουν την εργα¬ 
σία τους. 

2.4 ΜΗ ΑΥΤΟΤΕΛΕΣ ΓΡΑΦΕΙΟ ΜΑΡΜΑΡΟΚΑΤΑΣΚΕΥΩΝ 
Το γραφείο αυτό: 

- Ευθύνεται για την σωστή λειτουργία του μαρμαράδι¬ 
κου του Συνδέσμου. 

- Δέχεται τις παραγγελίες μαρμαροκατασκευών και τις 
καταγράφει στο δελτίο παραγγελιών. 

- Διεκπεραιώνει τις παραγγελίες των μαρμάρων εντός 
των τιθεμένων χρονικών ορίων και σε κάθε περίπτωση όχι 
πέραν των σαράντα ημερών από το θάνατο, εκτός αν τού¬ 
το επιθυμεί ο παραγγέλων. 

- Τοποθετεί τα μαρμάρινα είδη επί των τάφων. 

- Αποκαθιστά κάθε φθορά που υφίστανται οι μαρμάρι¬ 
νες κατασκευές των τάφων, όταν για αυτό λάβει εντολή ε¬ 
κτέλεσης. 

- Φροντίζει για την τήρηση των κανόνων υγιεινής και α¬ 
σφάλειας στο χώρο εργασίας του. 

- Εισηγείται για την κατασκευή νέων σχεδίων καθώς και 
μέτρα για βελτίωση των υπαρχόντων. 

2.5 ΜΗ ΑΥΤΟΤΕΛΕΣ ΓΡΑΦΕΙΟ ΚΑΘΑΡΙΟΤΗΤΑΣ 

- Λειτουργεί με την υπεύθυνη καθοδήγηση του επόπτη 
καθαριότητας του χώρου. 

- Μεριμνά γιά τον εφοδιασμό της υπηρεσίας μετά απα¬ 
ραίτητα μηχανήματα, εργαλεία και εισηγείται σχετικά με 
την βελτίωση ή αύξηση του μηχανικού εξοπλισμού της. 

- Κατανέμει το προσωπικό της υπηρεσίας σε ομάδες ερ¬ 
γασιών, παρακολουθεί και ελέγχει τον τρόπο με τον οποίο 
διεξάγεται η καθαριότητα από το προσωπικό της υπηρε¬ 
σίας . 

- Διεξάγει την αποκομιδή των απορριμάτων και την α¬ 
πόθεσή τους σε ειδικά για το σκοπό αυτό δοχεία. 

- Ενεργεί τον καθαρισμό οδών, διαδρόμων και πεζο¬ 
δρομίων του χώρου των Κοιμητηρίων και ενεργοποιεί το 
υπάρχον δυναμικό γιά την αντιμετώπιση εκτάκτων περι¬ 
στατικών. 

- Προβαίνει στο στολισμό και την εκτέλεση εργασιών 
κατά την οργάνωση τελετών ή άλλων εκδηλώσεων. 

- Ενημερώνει την διεύθυνση και εισηγείται προς την δι¬ 
οίκηση μεθόδους καλύτερης οργάνωσης των υπό εκτέλε- 


ση εργασιών καθώς και γιά την βελτίωση ή προμήθεια μη¬ 
χανημάτων. 

3. ΤΜΗΜΑ ΤΕΧΝΙΚΟ 

Η εποπτεία του τμήματος αυτού ασκείται από τον τμη- 
ματάρχη. Ο τμηματάρχης προγραμματίζει, κατευθύνει, 
συντονίζει, οργανώνει και ελέγχει την νόμιμη λειτουργία 
των γραφείων των οποίων προίσταται. Ευθύνεται έναντι 
της διεύθυνσης και της διοίκησης γιά την εύρυθμη λει¬ 
τουργία του τμήματός του, το οποίο αποτελείταιαπότα ε¬ 
ξής μη αυτοτελή γραφεία: 

3.1 ΜΗ ΑΥΤΟΤΕΛΕΣ ΓΡΑΦΕΙΟ ΜΕΛΕΤΩΝ ΚΑΙ ΚΑΤΑΣΚΕΥΩΝ 
Ασχολείται με την διεκπεραίωση όλωντων θεμάτωνπου 
αφορούν τα τεχνικά έργα, απάτη φάση της σύλληψης της 
ιδέας μέχρι την ολοκλήρωση της κατασκευής και την πα¬ 
ραλαβή των έργων από τα αρμόδια όργανα. Ειδικώτερα: 

- Τηρεί εσωτερικό πρωτόκολλο και αρχείο των εισερχο¬ 
μένων - εξερχομένων εγγράφων τεχνικού περιεχομένου. 

- Διατυπώνει και εισηγείται γιά την διενέργεια ερευνών 

και μελετών για τεχνικά θέματα. , 

- Συντάσσει και θεωρεί οικονομοτεχνικές μελετες έρ¬ 
γων και προμηθειών, σύμφωνα με όσα ορίζει η σχετική νο¬ 
μοθεσία. 

- Συντάσσει σχέδιο τεχνικού προγράμματος και φρο¬ 
ντίζει για την έγκρισή του. 

- Αιτιολογεί την σκοπιμότητα του κάθε έργου ( με την 
σύνταξη προμελετών, αν είναι δυνατόν) που περιλαμβά¬ 
νεται στο τεχνικό πρόγραμμα με εισήγηση προς την διοί¬ 
κηση. 

- Προτείνειπιθανέςτροποποιήσειςτουτεχνικου προγράμ¬ 
ματος, αν κατά την διάρκειατου έτους κρίνεται σκόπιμη η κα¬ 
τασκευή έργων που δεν έχουν συμπεριληφθεί σε αυτό. 

- Παρακολουθεί και επιβλέπει την πορείατων έργων και 
συντάσσει αν αυτό απαιτείται, τα πρωτόκολλα κανονι¬ 
σμού νέων τιμών και συγκριτικούς πίνακες. 

- Παρακολουθεί, επιβλέπει και έχει την ευθύνη κατα¬ 
σκευής των έργων αυτεπιστασίας, σύμφωνα με την νομο¬ 
θεσία που διέπει τα δημόσια έργα και ειδικά τα έργα των 
Ο.Τ.Α. 

- Προβαίνει σ’ όλες τις απαραίτητες ενέργειες για την 
έκδοση οικοδομικών αδειών, όπου αυτό απαιτείται. 

- Μεριμνά γιά την κατάρτιση οικονομοτεχνικού απολο¬ 
γισμού και την παραλαβή των εκτελεσθέντων έργων και 
προμηθειών. 

- Τηρείτο αρχεία των εκτελουμένων έργων με ολατα α¬ 
παραίτητα στοιχεία. 

- Είναι αρμόδιο για θέματα ύδρευσης, ηλεκτροφωτι- 
σμού και αποχέτευσης. 

- Εισηγείται προς τα αρμόδια όργανα (Δ.Σ. , Ε.Ε., Νο¬ 
μαρχιακό Συμβούλιο,κ.λ.π) όταν αυτό απαιτείται ή ζητη¬ 
θεί. 

3.2 ΜΗ ΑΥΤΟΤΕΛΕΣ ΓΡΑΦΕΙΟ ΠΡΑΣΙΝΟΥ - ΠΕΡΙΒΑΛ¬ 
ΛΟΝΤΟΣ 

Οι αρμοδιότητες του γραφείου αυτού είναι: 

- Συντάσσει κάθε μελέτη που έχει σχέση με το πράσινο 

και μεριμνά για τη θεώρησή τους. 

- Φροντίζει γιά την διαμόρφωση των ελευθέρων χωρων 
του Κοιμητηρίου, την ανάπτυξη και συντήρηση του πρα¬ 
σίνου στο χώρο κυριότητας του Συνδέσμου. 

- Παρακολουθεί, επιβλέπει και συντονίζει κάθε εργασία 

που σχετίζεται με το πράσινο. 

- Μεριμνά γιά την παραγωγή στα θερμοκήπια και στο 
φυτώριο του Συνδέσμου καλλωπιστικών δένδρων και θά¬ 


μνων όπως και ετήσιων ανθοφύτων γιά την κάλυψη των α¬ 
ναγκών της υπηρεσίας. 

- Μελετά και εφαρμόζει προγράμματα φύτευσης δέν¬ 
δρων, θάμνων και φυτών, ψεκασμών, κλαδεμάτων, σκαλι- 
σμάτων, ποτισμάτων, κ.ά.. 

- Προτείνει την ανάπτυξη μελλοντικών δραστηριοτήτων 
που έχουν στον στόχο θέματα προστασίας περιβάλλο¬ 
ντος. 

- Εισηγείται προς τη διοίκηση του Συνδέσμου για θέμα¬ 
τα της αρμοδιότητάς του. 1Α _„, 

3.3 ΜΗ ΑΥΤΟΤΕΛΕΣ ΓΡΑΦΕΙΟ ΚΙΝΗΣΗΣ ΟΧΗΜΑΤΩΝ 
Το γραφείο αυτό: 

- Εκτελεί κάθε υπηρεσία που σχετίζεται με την κίνηση 
των οχημάτωντου Συνδέσμου. 

- Φροντίζει για την χρησιμοποίηση των οχημάτων. 

- Φροντίζει για την καλή λειτουργία, επισκευή και συ¬ 
ντήρηση των οχημάτωντου Συνδέσμου. 

- Παρακολουθεί τις δαπάνες συντήρησης και καυσίμων 
των οχημάτων. 

- Τηρεί μητρώο με στοιχεία συντήρησης και επισκευών. 

- Τηρεί και ενημερώνει το βιβλίο κίνησης οχημάτων. 

3.4 ΜΗ ΑΥΤΟΤΕΛΕΣ ΓΡΑΦΕΙΟ ΑΠΟΘΗΚΗΣ ΥΛΙΚΩΝ 
Το γραφείο αυτό: 

- Φροντίζει για την αποθήκευση υλικών και την διάθεση 
αυτών καθώς και για την γενικώτερη διαχείρησητης απο¬ 
θήκης τηρώντας σχετικό βιβλίο. 

- Καταγράφει οποιοδήποτε υλικό εισέρχεται και εξέρ¬ 
χεται από την αποθήκη. 

ΑΡΘΡΟ 6 

. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 
Α. Προϊστάμενος Διεύθυνσης. 

Η διεύθυνση των υπηρεσιών του Συνδέσμου ασκείται 
από τον διευθυντή.Αυτός ευθύνεται έναντι του Δ.Σ. γιά 
την κανονική λειτουργία του υπηρεσιακού μηχανισμού 
του Συνδέσμου, προγραμματίζοντας, οργανώνοντας, συ¬ 
ντονίζοντας και ελέγχοντας τις επιμέρους δραστηριότη¬ 
τες των υπηρεσιών του, έτσι ώστε να εξασφαλίζεται η α- 
ποτελεσματικότητα δράσης τους. 

Ειδικώτερα ο διευθυντής των υπηρεσιών: 

- Προίστανται όλων των τμημάτων και γραφείων που υ¬ 
πάγονται στην αρμοδιότητά του. 

- Ελέγχει, εποπτεύει και καθοδηγεί το προσωπικό, φρο¬ 
ντίζοντας να τηρούνται οι νόμοι, διατάγματα, εγκύλιοι, α¬ 
ποφάσεις της Ε.Ε. και του Δ.Σ. του Συνδέσμου. 

- Ελέγχει και θεωρεί όλα τα έγγραφα που συντάσσονται 
από τις υπηρεσίες του Συνδέσμου και μονογραφείτο σχέ¬ 
διά τους. 

- Συντάσσειτις ετήσιες εκθέσεις των προίσταμενωντων 
τμημάτων και ως δεύτερος κριτής τις εκθέσεις των υπο¬ 
λοίπων υπαλλήλων. 

- Αποσφραγίζει και κατανέμει την αλληλογραφία στα 
αρμόδια τμήματα. 

- Ελέγχει και θεωρεί όλα τα εξερχόμενα έγγραφα για 
την ορθή διατύπωση του περιεχομένου τους. 

- Παρίσταται στις συνεδριάσεις της Ε.Ε. και του Δ.Σ. ε- 
πεξηγώντας τις εισηγήσεις των υπηρεσιών. 

- Οργανώνει, συντονίζει και ελέγχει τις δραστηριότητες 
των υπηρεσιών με τρόπο ώστε να υλοποιούνται οι συγκε- 
κριμμένες αποφάσεις και εντολές της διοίκησης. 

- Μεριμνά γιά την υλοποίηση των κάθε φύσης αποφά- 
σεωντης Ε.Ε. και του Δ.Σ.. 

- Φροντίζει γιά την έγκαιρη ετοιμασία, συγκέντρωση και 

υποβολή προς τα αρμόδια όργανα διοίκησης των εγγρά¬ 
φων που πρέπει να υπογράφονται από τα όργανα αυτά. 

- Μεριμνά γιά την ετοιμασία και εισήγηση προς την Ε.Ε. 
και το Δ.Σ. του προϋπολογισμού του Συνδέσμου. 

- Μεριμνά γιά την ετοιμασία περιοδικών απολογισμών. 

-Μεριμνά γιά την βελτίωση της αποτελεσματικότητας 

των υπηρεσιών, αξιολογεί την δράστη ριοποίηση των επι- 
μέρους εργαζομένων και εισηγείται προς τα όργανα διοί¬ 
κησης τη λήψη σχετικών αποφάσεων. 

- Υπογράφει προκαθορισμένες κατηγορίες εγγράφων, 
έπειτα από εξουσιοδότηση του Προέδρου. 

Β. Προϊστάμενοι Τμημάτων 

- Οι προϊστάμενοι των τμημάτων προίστανται όλων των 
γραφείων των τμημάτων τους. 

- Είναι υπεύθυνοι για την ακριβή και επιμελή άσκηση 
των καθηκόντων που ανατίθενται στους υπαλλήλους που 
προίστανται καθώς και την τήρηση του ωραρίου εργα¬ 
σίας αυτών. 

- Φροντίζουν για την πιστή εφαρμογή των νόμων και των 
αποφάσεων της διοίκησης. Κατανέμουν την εργασία 
στους υπαλλήλους και τους καθοδηγούν στην άσκηση 
των καθηκόντων τους. 

- Ελέγχουν και θεωρούν με μονογραφή όλα τα έγγρα¬ 
φα που συντάσσονται από τα γραφεία των τμημάτων 
τους. 

- Συντάσσουν τις ετήσιες εκθέσεις των υφισταμένων 
τους. 

- Εισηγούνται τις πάσης φύσης άδειες, υπερωρίες και 
εξαιρέσιμες του προσωπικού στους προϊσταμένους 
τους. 

- Εισηγούνται για ανάληψη οικονομικών υποχρεώσεων 
στη διοίκηση. 

- Τοποθετούν τους προϊσταμένους μη αυτοτελών γρα¬ 
φείων και υπηρεσιών. 

- Ευθύνονται για την καλή λειτουργία του τμήματος που 
προίστανται. 


ΑΡΘΡΟ 7 

ΚΑΤΑΝΟΜΗ ΠΡΟΣΩΠΙΚΟΥ 

Η κατανομή του προσωπικού στην διεύθυνση, τα τμή¬ 
ματα και γραφεία γίνεται με απόφαση Προέδρου ανάλο¬ 
γα με τις υπηρεσιακές ανάγκες. 

ΑΡΘΡΟ8 

ΤΥΠΙΚΑ ΠΡΟΣΟΝΤΑ ΔΙΟΡΙΣΜΟΥ 

Τατυπικά προσόντα διορισμού κατά κατηγορία και κλά¬ 
δο είναι αυτά που ορίζονται από τις διατάξεις του 
Ν. 1586/86, του Π.Δ37α/87,του ΠΔ 22/90 ή όπως εκάστο- 
τε ισχύει. 

Ακροτελεύτια διάταξη 

Με την τροποποίηση αυτή προκαλείται συνολική δαπά¬ 
νη σε βάρος του προϋπολογισμού του Συνδέσμου Δήμων 
Δυτικής Θεσσαλονίκης ύψους περίπου 32.500.000 δρχ., 
εφόσον καλυφθούν όλες οι νέες θέσεις. 

Για το 1996 δεν προβλέπεται να δημιουργηθεί σχετική 
δαπάνη σε βάρος του προϋπολογισμού του Συνδέσμου. 
Γιατα επόμενα έτη εφόσον υπάρξει σχετική πρόβλεψη θα 
εγγράφει η παραπάνω πίστωση στον Κ.Α.05/111.1 "Απο¬ 
δοχές τακτικών υπαλλήλων”. 

Η απόφαση αυτή να δημοσιευθεί στην εφημερίδα της 
Κυβερνήσεως. 

Θεσσαλονίκη, 5 Αυγούστου 1996 
Με εντολή Γεν. Γραμματέα Περιφ. Κεντρ. Μακεδονίας 
Ο Διευθυντής Δασών 
ΣΤΕΛΙΟΣ ΠΑΠΑΔΟΠΟΥΛΟΣ 

ΚΕΝΤΡΙΚΗ ΥΠΗΡΕΣΙΑ 

Σο λωμού 51 _ 

Πληροφορίες δημοσιευμάτων Α.Ε.-Ε.Π.Ε. 
Πληροφορίες δημοσιευμάτων λοιπών ΦΕΚ 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε.-Ε.Π.Ε. 

ΕΤΗΣΙΕΣ ΣΥΝΔΡΟΜΕΣ Φ.Ε.Κ 


Τεύχος 


αυ.υυυ ορχ. 1 

Α’(Νόμοι, Π.Δ., Συμβάσεις κτλ.) 50 000 · 2.500 · 

Β’ (Υπουργικές αποφάσεις κτλ.) ' ' 500 ,. 

Γ (Διορισμοί, απολύσεις κτλ. Δημ. Υπαλλήλων) 50 000 · 2.500 » 

Δ'(Απαλλοτριώσεις, πολεοδομία κτλ.) ' _ 1 250 » 

Αναπτυξιακών Πράξεων (Τ.Α.Π.Σ.) 10 000 » 500 « 

Ν.Π.Δ.Δ. (Διορισμοί κτλ. προσωπικού ΝΠΔΔ) ' ^ 250 » 

Παράρτημα (Πίνακες επιτυχδντων διαγωνισμών) ^ · * 500 * 

Δελτίο Βιομηχανικής Ιδιοκτησίας (Δ.Ε.Β.Ι.) _ 150 » 

Ανωτάτου Ειδικού Δικαστηρίου (Α.Ε.Δ.) 150 000 · 7.500 · 

Ανωνύμων Εταιρειών * Ε.Π.Ε. 10(χ)0 , 500 » 

• Η π*** ίο. ποοοοιού ,0. ΤΑΠΕΤ π™ ανοο,οο,ε. οο ™^ 

(Καποδιστρίου 34 - Αθήνα) και στις άλλες πόλεις από τα Δημόσια Ταμε . 

• ο, α^οο«τ« ι» εξωτερικού..πορούν νο ο,»™ ,ο ηοοΟ ,ο. ΤΑΠΕΤ ρ* «ι. 

• Οιήήίΐο,καιο,ΚοινΟτητεςπΑπρώνουνιομισΟχρημαιικΰποοότηςουνβρίΗΐΙιςκοιολόκΑηροιοποοΟί'πύΡίούΤ^’Τ^Τ· 

' * ΗοΰϋδίΚΑ,ΑιοχύεινιοέναχρΟνο, που ορκίζει την 1η ΙανουαρΙο. και λήγβιιην31τιΔεκεμίρΙοα του Ιδιου χρΟνου. Δον ογγρ. 

φονται συνδρομητές για μικρότερο χρονικό διάστημα. 

• Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

• Αντίγραφα διπλοτύπων, ταχυδρομικές επιταγές και χρηματικά γραμμάτ ια δεν γίνονται δεκτά. -—- 

[ Ο, υπηρεσίΕς κοινού λΕΐτουργούν καΘημρριν ά από Οβ.ΟΟ' έως 13.00 -- 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 









